Luke Treadaway

Luke Treadaway (s. 1984 Exeter, Devon) on brittiläinen näyttelijä. Hän on näyttelijä Harry Treadawayn identtinen kaksoisveli.

Treadaway on valmistunut London Academy of Music and Dramatic Artista vuonna 2006. Hänellä on ollut filmirooleja muun muassa elokuvissa Attack the Block, Katukatti Bob, Murtumaton ja Titaanien taistelu. Hän on esiintynyt myös televisiosarjoissa Fortitude – ikiroudan kirous, Ontto kruunu ja Singaporen kosketus.

Treadaway voitti vuonna 2013 parhaan miesnäyttelijän Olivier-palkinnon pääroolistaan National Theatren näytelmässä Yöllisen koiran merkillinen tapaus.

Lähteet

Aiheesta muualla 
 
 

Brittiläiset näyttelijät
Olivier-palkinnon saajat
Vuonna 1984 syntyneet
Elävät henkilöt